Gant-se 'meump ket ezhomm ken da ruziañ homp zreid 'ba al lec'hioù-se. Stad zo ennon ha vat 'neus graet din.  Ne oan ket ken evit anduriñ 'pezh a  welan evel arouez ar c'hevalaouriezh.  Lec'hioù yen int ken 'h int, ma 'non gaver mesk ur bern tud all, met hep 'non veskiñ gante. Pop hini 'zo e-unan o sellet hag o kemer, o kemer hag o sellet, etre regennadoù a varc'hadourezhioù. Kozh traoù deus China deus un tu, ha boued fall deus an tu all. Ar washañ deus al labour-douar ha deus ar skiant war an dro : boued divlaz, leun a draoù chimik enne… pa soñjan er bara flak-se ! En tomatez ruz-tan a-hed ar bloaz ! Er skañvadell chokolad gant n'onn ket pet  produ chimik warn-ugent e-barzh ! Gallout a rafen derc'hel e-giz-se e-pad pell…